News – Riversdale Golf Club
Gholfnuus 21 Desember
Die laaste bepaling op die plaaslike 2017 gholfkalender het afgelope Saterdag 16 Desember plaasgevind tydens die jaarlikse “Breakfast Run” wat vanaf 06:00 op die Riversdal gholfbaan plaasgevind het. Dit wil voorkom asof die vroeë afslaan spelers bevoordeel het en uitstekende tellings is in aangename omstandighede aangeteken. Die kompetisie is gewen deur Gaffie van der Merwe met 41 punte, gevolg deur drie ander spelers ook op 41 punte: Werner van Niekerk, Andre la Cock en Colin Sharwood. Twee spelers eindig met 40 punte: Danie Slabbert en Riaan Kasselman, met Grove Koch en Gerhard Pienaar volgende met 39 punte.
Hiermee het die amptelike bepalings vir 2017 tot ‘n einde geloop en wens ons al ons lede en hulle familie ‘n geseënde Kersfees en ‘n baie voorspoedige nuwe jaar toe.
Gholfnuus 14 Desember
Saterdag 9 Desember het die laaste formele kompetisie van die jaar plaasgevind toe die spanne van die kaptein en die president teen mekaar kragte gemeet het. Die span van die president het met die louere weggestap deur met 34,7 teenoor die 33,4 punte van die kapteinspan as wenners aangewys te word. Beste spelers van die dag was Pieter Franklin met ‘n uitstekende 45 punte, gevolg deur die alomteenwoordige George Uys met 40 punte, en drie spelers met 39 punte elk: Frikkie Jackson, Diaan Terblanche en Riaan Kasselman. Leon Fourie eindig met ‘n skaflike 37 punte.
Eerskomende Saterdag 16 Desember vind die jaarlikse “Breakfast Run” plaas met afslaantye net na sonop, gevolg deur ‘n heerlike ontbyt na 9 putjies. Kontak die klub vir nadere besonderhede.